**3 Symboler og skjemaer**

**3.1**

Når vi skal bygge elektroniske apparater, har vi tegninger og skjemaer som viser oss hvordan de er bygd opp, og hvordan de ulike komponentene er koblet sammen.

Hvorfor bruker vi symboler i skjemaene?

**3.2**

De symbolene vi bruker, er basert på norske normer for elektrotekniske skjemasymboler. Normene er utarbeidet av Norsk Elektroteknisk Komité (NEK) og bygger på internasjonale normer. Hvem har utarbeidet de internasjonale normene?

**3.3**

Hver blokk i et blokkskjema beskriver en hovedfunksjon eller en hovedkomponent som apparatet er oppbygd av. Blokkene blir plassert i rekkefølge fra venstre mot høyre. Hvorfor bruker vi blokkskjemaer?

**3.4**

Hva er forskjellen på interne og eksterne koblingsskjemaer?

**3.5**

Tegn symbolet for:

a) Ohmmeter

b) Regulerbar motstand

c) Trykknappbryter med automatisk tilbakestilling

**3.6**

Skriv størrelsessymbolet og enhetssymbolet for:

a) Spenning

b) Strøm

c) Resistans

d) Temperatur